Tânăra în vârstă de 21 de ani a fost bătută după ce a reclamat faptul că a fost amenințată în repetate rânduri de către concubinul său, un tânăr de 24 de ani.
Femeia se temea de el și chiar obținuse un ordin de protecție. La doar o zi după ce i se pusese în vedere să nu se apropie de fosta parteneră, individul a mers împreună cu doi prieteni acasă la aceasta și au bătut-o și pe ea și pe un bărbat care îi este rudă femeii. Cei 3 indivizi au fost reținuți.